paragraph_text: Lansirna rampa je nadzemna platforma s koje se okomito lansira projektil na raketni pogon ili svemirska letjelica. Svemirska luka (lansirni kompleks, kozmodrom) i raketodromi<ref> su pogoni u kojima je logistika za jednu ili više lansirnih rampa. Svaka rampa općenito ima servisni toranj, lansirni toranj, stalni ili pokretni, koji daje pristup jednoj ili više platforma radi pregleda i održavanja letjelice, te pupčanu strukturu koja opskrbljuje letjelicu propelantima, kriogenim tekućinama, električnom strujom, komunikacijama i telemetrijom prije lansiranja. Servisna struktura također omogućuje pristup kabini za osoblje za letjelice s ljudskom posadom. Na rampi se može nalaziti struktura za skretanje ognja radi sprječavanja vrućine iz raketnih ispušnika da ne bi oštetile letjelicu ili dijelove rampe te sustav za suzbijanje buke koji prska velike količine vode. Rampa za svoju zaštitu može imati naprave za zaštitu od gromova (lightning arrester).